OpenLLM-France/wikimedia huggingface dataset:
# Entoloma rhodopolium

Entoloma rhodopolium és un bolet verinós que es troba a Àsia i Europa (incloent-hi Catalunya) i Nord-amèrica. Al Japó és un dels tres bolets més implicats en enverinaments (els altres dos són Omphalotus guepiniformis i Tricholoma ustale). E. rhodopolium sovint es confon amb el bolet comestible, E. sarcopum. Els símptomes d'enverinament són predominantment són gastrointestinals i s'hi han trobat els agents tòxics muscarina i colina.
Entoloma nidorosum, anteriorment considerat una espècie separada, actualment es considera una varietat d'Entoloma rhodopolium.

## Referències

* ↑ «Els fongs del Parc Natural del Cadí-Moixeró», 2005. Arxivat de l'original el 2016-03-04. [Consulta: 8 agost 2021].
* ↑ Peter Roberts; Shelley Evans The Book of Fungi: A Life-Size Guide to Six Hundred Species From Around The World (en anglès). Ivy Press, 2014. ISBN 978-1-78240-136-0.
# Kent-Olle Johansson

Kent-Olle Johansson (municipi de Simrishamn, 18 de novembre de 1960) és un lluitador suec, ja retirat, especialista en lluita grecoromana, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on guanyà la medalla de plata en la competició del pes ploma del programa de lluita grecoromana.

## Referències

* ↑ «Olympedia – Kent-Olle Johansson». [Consulta: 31 maig 2024].
* ↑ «Kent-Olle Johansson - Sveriges Olympiska Kommitté» (en suec). [Consulta: 31 maig 2024].
# Gloucester Rugby Football Club

El Gloucester Rugby Football Club o Gloucester RFC és un club anglès de rugbi a 15. Es va fundar el 1873 i participa a l'Aviva Premiership de la temporada 2010-2011. És també un dels clubs més antics del país.
# Antoni López i Benturas

Antoni López i Benturas (Barcelona, 26 de juliol de 1864 - Barcelona, 18 d'octubre de 1931) fou un llibreter i editor català.

## Biografia

Fou fill del llibreter Innocenci López i Bernagossi i de la seva esposa Joana Benturas i Puig (1824-1892). Fou pare del llibreter, Antoni López i Llausàs.
Digne continuador de l'obra del seu pare, va seguir regentant la llibreria Española i des d'allí va seguir editant llibres i les revistes La Campana de Gràcia i L'Esquella de la Torratxa. Formà part de la penya La Punyalada juntament amb el seu amic Santiago Rusiñol.
Es va casar a Barcelona el 17 d'abril de 1887 amb la barcelonina Carme Llausàs i Corominas (1863-1938).
Antoni López va morir després d'una llarga malaltia al seu domicili de la avinguda de la República Argentina de Barcelona. La comitiva del trasllat del seu cos al Cementiri Nou (el de Montjuïc) va ser presidida per l'alcalde de la ciutat, el doctor Jaume Aguadé.

## Referències

* ↑ «Naixements. Any 1864. Llibre 3. Foli 106. Registre núm.3572 (pdf pàg.11)». Arxiu Municipal Contemporani de Barcelona, 26-07-1864. [Consulta: 21 juny 2024].
* ↑ L'Esquella de la Torratxa 1879-1939. 60 anys d'història catalana. Editorial Efadós, 2013. ISBN 978-84-15232-58-2
* ↑ Destino. Antoni López LLausas. Editor de dos mundos. entrevista de Baltasar Porcel. Número 1706, pàgines 42-43, 13 de juny de 1976.
* ↑ Memóries de la familia Lletget López (1872 - 1942)
* ↑ Registre de Matrimonis de l'Ajuntament de Barcelona, any 1887, número de registre 687. Segons aquest registre tenia 28 anys en casar-se, el que suposaria un canvi de data de naixement als anys 1858-1859.
* ↑ «Los que mueren - Antonio López». El Diluvio, 20-10-1931, pàg. 6.
# Atletisme als Jocs Olímpics d'estiu de 1904 - llançament de pes de 56 lliures

El llançament de pes masculí de 25km (56 lliures) va ser una de les proves disputades durant els Jocs Olímpics de Saint Louis de 1904. Aquesta era la primera vegada que es disputava aquesta prova, la qual no tornà a formar part del programa olímpic fins als Jocs Olímpics de 1920. La prova es va disputar l'1 de setembre de 1904 i hi van prendre part 6 atletes, de dues nacions diferents. Aquesta és una de les dues proves en què no guanya un atleta dels Estats Units.

## Medallistes

| Or | Plata | Bronze |
| Étienne Desmarteau | John Jesus Flanagan | James Mitchel |

## Resultats

| Posició | Atleta | Distància |
| | Étienne Desmarteau | 10,46 m OR |
| | John Jesus Flanagan | 10,16 m |
| | James Mitchel | 10,13 m |
| 4 | Charles Henneman | 9,18 m |
| 5 | Charles Chadwick | desconeguda |
| 6 | Ralph Rose | 8,53 m |
OR:Rècord olímpic

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. Arxivat de l'original el 2015-07-14. [Consulta: 7 novembre]. (polonès)
# Per tutto il tempo che ci resta

Per tutto il tempo che ci resta és una pel·lícula dramàtica italiana del 1998 dirigida per Vincenzo Terracciano.

## Argument

A la Campània una nena de dotze anys, Cristina, és violada per un adult, i tant ella com la seva mare acusen a Don Francesco Grimaldi, el rector de la parròquia. Se n'encarrega de la defensa del rector el seu amic Giorgio Nappi, un fiscal de 50 anys que ha deixat la seva feina decebut. Giorgio és convençut de la innocència del rector i sospita de Michele Galvano, el poderós "padrino" local a qui s'havia enfrontat sovint el sacerdot. A base de cercar proves contradictòries aconsegueix que el tribunal l'absolgui, però li queden dubtes i decideix fer una recerca per les antigues parròquies on va estar Don Francesco, on descobreix una part fosca del sacerdot que ell desconeixia. Ho confronta amb el rector, i aquest reconeix alguns pecats.

## Repartiment

* Ennio Fantastichini: Giorgio Nappi
* Vincenzo Peluso: Giovanni Viola
* Emilio Bonucci: don Francesco Grimaldi
* Clara Bindi: signora Contursi
* Mariano Rigillo: Michele Galvano
* Isa Danieli: Aida Esposito
* Imma Piro: Maria Condurro
* Giovanni Esposito: agent dactilògraf
* Alessandra Celi: sor Aldina
* Lello Serao: Michele

## Referències

* ↑ Per tutto il tempo che ci resta, comingsoon.it
* ↑ Per tutto il tempo che ci resta a archiviodelcinemaitaliano.it
* ↑ Per tutto il tempo che ci resta a Il Cinematografo

## Enllaços externs

* Fragment de la pel·lícula a YouTube
# Doreen Shaffer

Doreen Shaffer, (Jamaica) és un cantant jamaicana. El seu veritable nom és Monica Johnson.
Ella és membre fundadora de la banda de ska The Skatalites, que existeix des de 1964 i és considerat un grup que ha desenvolupat en gran manera l'estil musical Ska.

## Estil

El seu estil musical és el Ska, el Reggae i se l'hi ha atribuït el Rocksteady.

## Importància

Doreen Shaffer és considerada com 'La Reina de Jamaica Ska' (Queen Of Jamaica Ska). Estava a la primavera de 2008 de gira i va aparèixer entre d'altres a Berlín, Copenhaguen i Rostock.

## Actuacions a Catalunya

Acostuma a acompanyar a la mítica banda The Skatalites en les seves actuacions a Catalunya, últimament a:
* 2007 Festival Reggus a Reus
* 2009 Acampada Jove a Montblanc
* 2010 Sala Apolo a Barcelona
Però també actua amb backing band. Les últimes aparicions a Catalunya han estat a:
* 2008 RudeCat Festival a Salt (amb The Moon Invaders)
* 2009 Sala Apolo a Barcelona (amb The Moon Invaders)

## Discografia

* 1970 Doreen Shaffer - The First Lady of Reggae
* 1979 Doreen Shaffer & Nioami Philips - Read Me Right
* 1997 Doreen Shaffer - Adorable (LP): Grover Records
* 2008 Doreen Shaffer with The Moon Invaders - Groovin' (CD): Grover Records

## Enllaços externs

* Doreen Shaffer Myspace
* Biografia Arxivat 2008-12-28 a Wayback Machine.
* «Doreen Shaffer Discography at Discogs».

## Referències

* ↑ http://www.campusreus.org/reggus/2007/ca/grups.html Arxivat 2008-05-30 a Wayback Machine.
* ↑ http://www.acampadajove.cat/node/96 Arxivat 2009-07-21 a Wayback Machine.
* 1 2 http://rude.cat/09-08-07.html Arxivat 2010-01-25 a Wayback Machine.
* ↑ http://www.allska.de/shaffer/body_shaffer.html Arxivat 2008-03-08 a Wayback Machine.
# Kensington Park

Kensington Park és una concentració de població designada pel cens dels Estats Units a l'estat de Florida. Segons el cens del 2000 tenia 3.720 habitants.

## Demografia

Segons el cens del 2000, Kensington Park tenia 3.720 habitants, 1.567 habitatges, i 1.024 famílies. La densitat de població era de 1.063,9 habitants/km².
Dels 1.567 habitatges en un 25,4% hi vivien nens de menys de 18 anys, en un 50,5% hi vivien parelles casades, en un 11% dones solteres, i en un 34,6% no eren unitats familiars. En el 27,2% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,6% tenia menys de 18 anys, un 5,2% entre 18 i 24, un 28,6% entre 25 i 44, un 22,2% de 45 a 60 i un 22,4% 65 anys o més.
L'edat mediana era de 41 anys. Per cada 100 dones de 18 o més anys hi havia 86,9 homes.
La renda mediana per habitatge era de 41.090 $ i la renda mediana per família de 48.981 $. Els homes tenien una renda mediana de 29.235 $ mentre que les dones 27.950 $. La renda per capita de la població era de 21.990 $. Entorn del 6,2% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kensington Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Kensington Park». American Fact Finder. Oficina del Cens dels Estats Units, 12-01-2010.
# Luci Terenci Massaliota

Luci Terenci Massaliota (en llatí Lucius Terentius Massaliota) va ser un magistrat romà que va viure als segles iii aC i II aC. Formava part de la gens Terència.
Va ser edil plebeu l'any 200 aC i després pretor el 187 aC. Va obtenir com a província l'illa de Sicília.

## Referències

* ↑ Titus Livi. Ab Urbe Condita XXXI,50; XXXVIII,42
# Štitáre

Štitáre és un poble i municipi d'Eslovàquia que es troba a la regió de Nitra, al sud-oest del país.

## Referències

* ↑ «Nitra (District, Nitriansky kraj, Slovakia) - Population Statistics, Charts, Map and Location» (en anglès). [Consulta: 10 novembre 2018].
# Dora Szafir

Dora Szafir (Florida, 26 d'agost de 1948), és una advocada, jutgessa, autora i professora uruguaiana.
Va néixer a Florida, on va viure fins als nou anys després va viure a Israel durant diversos anys i actualment resideix a Montevideo. Estudi advocacia a la Universidad de la República, on va fer classes de Dret Privat II, III i de Relacions de Consum. També va fer classes a la Universitat Catòlica de l'Uruguai.

## Llibres

* 2018, El contrato de construcción.
* Accidentes de tránsito.
* Responsabilidad médica.

## Referències

* ↑ La Mañana. «Dora Szafir me incliné por las leyes para proteger a los más débiles» (en castellà). [Consulta: 2021].
* ↑ La Mañana. «Para la jurista Dora Szafir no hay voluntad política para solucionar la cuestión de la usura y el sobreendeudamiento» (en castellà). [Consulta: 2021].
* ↑ UDELAR. «Dora Szafir» (en castellà). Arxivat de l'original el 2021-02-26. [Consulta: 2021].
# Per un grapat de dòlars

Per un grapat de dòlars (títol original en italià Per un pugno di dollari) és una pel·lícula italiana del subgènere de l'spaghetti western dirigida per Sergio Leone estrenada l'any 1964. Va ser doblada al català.

## Argument

Corre l'any 1872 i després de la mort de Juárez, a Mèxic dominen la injustícia i el terror. Joe (Clint Eastwood), un pistoler vagabund exsergent de l'exèrcit de la Unió durant la Guerra civil dels Estats Units, es dirigeix a San Miguel, un poble a la frontera de Mèxic i els Estats Units, on regna la confusió i abunden els bandits i les vídues. En aquest poble, dues famílies, els Rojo i els Baxter, es disputen la supremacia del territori. Els Rojo són poderosos pel tràfic d'alcohol, i els Baxter pel tràfic d'armes.
Després de descobrir l'atac dels Rojo a un comboi militar, Joe provoca una batalla entre les dues famílies amb l'única finalitat de descobrir l'or. Mentre estan en plena baralla, Joe s'allunya de San Miguel i es dirigeix a una mina abandonada per curar-se les ferides, i tornar per enfrontar-se a Ramon Rojo (Gian Maria Volonté).

## Repartiment

* Clint Eastwood: Joe anomenat «el gringo»
* Marianne Koch: Marisol
* Gian Maria Volontè: Ramon Rodos
* Wolfgang Lukschy: John Baxter
* Sieghardt Rupp: Esteban Rodos
* Antonio Prieto: Don Benito Rodos
* José Calvo: Silvanito
* Margarita Lozano: Consuelo Baxter
* Daniel Martin: Julian
* Joseph Egger: Peripero

## Referències

* 1 2 «Per un grapat de dòlars». esadir.cat. [Consulta: 1r maig 2019].
# Ermita de Sant Baldiri

«Ermita de Sant Baldiri» té aquests significats:
* Ermita de Sant Baldiri (Cadaqués), església al municipi de Cadaqués (l'Alt Empordà)
* Ermita de Sant Baldiri de Galliners, ermita gòtica al municipi de Vilademuls (el Pla de l'Estany)
* Ermita de Sant Baldiri (Lliçà d'Amunt), ermita al barri de Sant Baldiri prop de la Sagrera al municipi de Lliçà d'Amunt
* Ermita de Sant Baldiri de Solius, ermita al municipi de Santa Cristina d'Aro (el Baix Empordà)
* Ermita de Sant Baldiri o oratori de Sant Baldiri, capella-oratori a Palafrugell (el Baix Empordà)
# Rise Against

Rise Against és un grup americà de punk rock de Chicago, Illinois, format l'any 1999. Els membres principals del grup són Tim McIlrath (vocals, guitarra), Joe Principe (baix), Brandon Barnes (bateria), i Zach Blair (guitarra), tots ells són "straight edge" (exceptuant Barnes), donen suport a la PETA i són vegetarians estrictes.
La banda va guanyar popularitat amb els seus dos primers llançaments amb la companyia Geffen, Siren Song of the Counter Culture (2004) o The Sufferer & the Witness (2006), que va produir diversos senzills de gran èxit, incloent "Swing Life Away", "Prayer of the Refugee", i "The Good Left Undone". El seu àlbum d'estudi "Appeal to Reason", fou posat a la venda a Amèrica del Nord el 7 d'octubre de 2008, arribant a ser el número tres de la Billboard 200 dels EUA i donant lloc als senzills "Re-Education (Through Labor)", "Audience of One", i "Savior". El 15 de març del 2011, Rise Against publica el seu àlbum "Endgame". La cançó "Satelite" va ser la més destacada del disc. El seu últim àlbum fou publicat el 15 de juliol de 2014. L'àlbum anomenat "The Black Market" va rebre diverses crítiques negatives on es deia que la banda havia pres un rumb molt diferent a les seves primeres gravacions d'estudi.

## Discografia

* The Unraveling (2001)
* Revolutions per Minute (2003)
* Siren Song of the Counter Culture (2004)
* The Sufferer & the Witness (2006)
* Appeal to Reason (2008)
* Endgame (2011)
* The Black Market (2014)
* Wolves (2017)
* Nowhere Generation (2021)

## Membres de la banda

| Membres actuals Tim McIlrath – veu principal, guitarra rítmica (des del 1999) Joe Principe – baix elèctric, segona veu (des del 1999) Brandon Barnes – bateria, percussió (des del 2000) Zach Blair – guitarra principal, segona veu (des del 2007) | Membres anteriors Toni Tintari – bateria (1999–2000) (només a Transistor Revolt) Mr. Precision (Dan Wleklinski) – guitarra principal, segona veu (1999–2002) Todd Mohney – guitarra principal, segona veu (2002–2004) Kevin White - guitarra principal, segona veu (2002) Chris Chasse – guitarra principal, segona veu (2004–2007) |

### Cronologia

Unable to compile EasyTimeline input:
Timeline generation failed: 1 error found Line 9: id:Vocals value:blue legend:Guitarra&nbsp;rítmica, veu
- Invalid attribute 'veu' ignored.

## Referències

* ↑ http://www.youtube.com/watch?v=GZqgPOslSNE

## Enllaços externs

* Pàgina oficial al Youtube
* Pàgina web oficial de Rise Against
* Myspace oficial de Rise Against
# Vida normal

Vida normal (títol original: Normal Life) és una pel·lícula estatunidenca dirigida per John McNaughton el 1996. Ha estat doblada al català.

## Argument

Enamorat de Pam, bonica jove excèntrica i inestable, a la qual vol oferir una "vida normal", l'agent Chris Anderson derraparà cap a la realització d'actes criminals.

## Repartiment

* Ashley Judd: Pam Anderson
* Luke Perry: Chris Anderson
* Bruce A. Young: Agent Parker
* Jim True-Frost: Mike Anderson, germà de Chris
* Edmund Wyson: Darren
* Michael Skewes: Oficial Swift
* Scott Cummins: Hank Chilton
* Kate Walsh: Cindy Anderson, esposa de Mike
* Tom Towles: Frank Anderson
* Penelope Milford: Adele Anderson, mare de Chris

## Crítica

* "Esplèndid film romàntic, cinema en estat pur, estupenda i desoladora"
* "Una interpretació [de Judd] calenta, sexy i violentament inquietant (...) la seva energia arrasa el guió convencional i fa de 'Normal Life' compulsivament visible."

## Referències

* ↑ «Vida normal». esadir.cat.
* ↑ «Normal Life». The New York Times.
* ↑ Barriuso, Jorge «Vida normal». Cinemanía.
* ↑ Travers, Peter «Normal Life». Rolling Stone.
# Luci Trebel·li (tribú 47 aC)

Luci Trebel·li (en llatí Lucius Trebellius) va ser un magistrat romà del segle i aC.
Era tribú de la plebs l'any 47 aC. El seu col·lega Publi Corneli Dolabel·la va proposar l'abolició dels deutes i Trebel·li s'hi va oposar. Aquest afer va produir tumults i conflictes a Roma i Dolabel·la i els seus partidaris en van sortir derrotats. Trebel·li, igual que Dolabel·la, es beneficiava de l'abolició dels deutes (ja que els dos eren deutors) però Trebel·li s'hi oposava per complaure a Juli Cèsar.
A la mort de Cèsar l'any 44 aC Trebel·li va proposar al seu torn l'abolició dels deutes amb el suport de Marc Antoni. Va ser un dels amics de Marc Antoni que el va acompanyar en la seva campanya contra Dècim Juni Brut Albí el 43 aC.

## Referències

* ↑ [https://quod.lib.umich.edu/m/moa/acl3129.0003.001/1178?rgn=full+text;view=image;q1=TrebelliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1170. ]
# Asteroides que creuen l'òrbita de Mercuri

Els asteroides que creuen l'òrbita de Mercuri són un grup d'asteroides del sistema solar l'òrbita del qual es creua amb la del planeta Mercuri.
Només es consideren com a asteroides que creuen l'òrbita de Mercuri pròpiament dits aquells asteroides que tenen un afeli més gran que el de Mercuri, és a dir, superior a 0,4667 ua i un periheli menor que el del planeta, és a dir, inferior a 0,3075 ua.

## Llista d'asteroides

A continuació, es llisten alguns dels asteroides que s'han identificat com a asteroides que creuen l'òrbita de Mercuri. A data de juny de 2015, s'han identificat 245 asteroides en aquest grup.
* (1566) Ícar
* (3200) Faetont
* (5786) Talos
* (40267) 1999 GJ$_4$
* (66063) 1998 RO$_1$
* (66253) 1999 GT$_3$
* (66391) 1999 KW$_4$
* (85953) 1999 FK$_{21}$
* (89958) 2002 LY$_{45}$
* (99907) 1989 VA
* (105140) 2000 NL$_{10}$
* (136874) 1998 FH$_{74}$
* (137052) Tjelvar
* (137924) 2000 BD$_{19}$
* (137925) 2000 BJ$_{19}$
* (138893) 2000 YH$_{66}$
* (139289) 2001 KR$_1$
* (141079) 2001 XS$_{30}$
* (141495) 2002 EZ$_{11}$
* (141525) 2002 FV$_5$
* (141851) 2002 PM$_6$
* (143637) 2003 LP$_6$
* (152742) 1998 XE$_{12}$
* (153002) 2000 JG$_5$
* (153201) 2000 WO$_{107}$
* (155140) 2005 UD
* (162004) 1991 VE
* (162269) 1999 VO$_6$
* (163243) 2002 FB$_3$
* (164201) 2004 EC
* (170502) 2003 WM$_7$
* (202683) 2006 US$_{216}$
* (289227) 2004 XY$_{60}$
* (374158) 2004 UL
* (394130) 2006 HY$_{51}$
* (436325) 2010 GR$_7$
* 1990 UO
* 1995 CR
* 1995 LG
* 1995 YR1
* 1996 AJ1
* 1996 BT
* 1998 SO
* 1998 SV4
* 1999 MN
* 1999 YC
* 2000 LK
* 2000 SG8
* 2001 DQ8
* 2001 FO32
* 2001 RT17
* 2001 TD45
* 2001 VB
* 2002 AJ129
* 2002 EV11
* 2002 PD11
* 2002 PD43
* 2002 QY6
* 2002 UR3
* 2002 WZ2
* 2003 BA21
* 2003 FY6
* 2003 MO
* 2003 MT9
* 2003 NC
* 2003 UC5
* 2003 UW29
* 2003 UY12
* 2003 YH136
* 2004 JG6
* 2004 LG
* 2004 QX2
* 2004 TH10
* 2004 VA64
* 2004 WK1
* 2005 EL70
* 2005 EP1
* 2005 EY
* 2005 GL9
* 2005 HC4
* 2005 LG8
* 2005 MB
* 2005 NX39
* 2005 NX44
* 2005 NZ6
* 2005 RV24
* 2005 TF50
* 2005 UR
* 2005 UY6
* 2005 WS3
* 2005 XW4
* 2005 YY93
* 2006 BC
* 2006 CJ
* 2006 DP14
* 2006 FW33
* 2006 JF42
* 2006 KE89
* 2006 KZ112
* 2006 KZ39
* 2006 KZ86
* 2006 LA
* 2006 OS9
* 2006 PF1
* 2006 SO198
* 2006 TC
* 2006 YO44
* 2007 EB26
* 2007 EP88
* 2007 GT3
* 2007 HR
* 2007 KG7
* 2007 MK6
* 2007 NC5
* 2007 PR10
* 2007 PR25
* 2007 TL23
* 2007 VL243
* 2015 BQ4

## Vegeu també

* Asteroides que creuen l'òrbita de Venus.
* Asteroides que creuen l'òrbita de la Terra.
* Asteroides que creuen l'òrbita de Mart.
* Asteroides que creuen l'òrbita de Júpiter.
* Asteroides que creuen l'òrbita de Saturn.
* Asteroides que creuen l'òrbita d'Urà.
* Asteroides que creuen l'òrbita de Neptú.

## Referències

* ↑ List of asteroids with q<0.3075 AU generated by the JPL Small-Body Database Search Engine Consultat el 10 de juny de 2015

## Enllaços externs

* Very Close Approaches (<0.01 A.O.) of PHAs to Mercury 1800–2200.
* Upcoming Close Approaches (<0.10 A.O.) of Near-Earth Objects to Mercury.
* Planetary Close Encounters for the next 200 years.
# Dracunculus canariensis

Dracunculus canariensis és una espècie de planta de la família de les aràcies. Aquesta espècie és, juntament amb Canarina canariensis, un dels endemismes més notables de les Canàries (Espanya) trobant-se a les illes de Gran Canària, Tenerife, la Palma i el Hierro, a la zona inferior i mitjana a gairebé totes aquestes illes occidentals, als boscos termòfils i a la laurisilva. Dracunculus és un nom genèric que és un diminutiu llatí de draco, que vol dir "petit drac" i l'epítet canariensis fa referència a l'arxipèlag canari, en el seu sentit més ampli.
Es tracta d'una planta de fins a 1,5 m, amb fulles penta-heptalobulades amb llargs pecíols i d'entre 20 a 40 cm. Les seves flors són ben menudes, naixent en un espàdix de color groc pàl·lid, envoltat per una espata blanco-verdosa o de color crema. Els fruits són baies vermell-ataronjades.

## Referències

* ↑ D. canariensis va ser descrita per Carl Sigismund Kunth i publicada a Enumeratio Plantarum Omnium Hucusque Cognitarum 3: 30. 1841«Dracunculus canariensis». Tropicos.org. Missouri Botanical Garden. [Consulta: 9 agost 2013].
* ↑ «Dracunculus canariensis» a The Plant List. Data consulta: 13 de juny de 2014.

## Bibliografia

* Boyce. P. P. 1994. The genera Dracunculus and Helicodiceros (Araceae: Aroideae). Thaiszia 4: 175–182.

## Enllaços externs

* Flora De Canarias
# Eraserhead

Eraserhead és una pel·lícula de terror de 1977 escrita, dirigida, produïda i editada per David Lynch. La banda sonora de la pel·lícula i el disseny de so van ser creats per Lynch, i inclou peces d'altres músics. Filmada en blanc i negre, Eraserhead és el primer llargmetratge de Lynch després de diversos curtmetratges. Explica la història d'un home que ha de cuidar el seu fill deforme i està localitzada en un paisatge industrial desolat. Hi apareixen els actors Jack Nance, Charlotte Stewart, Jeanne Bates, Judith Anna Roberts, Laurel Near, i Jack Fisk.

## Referències

* ↑ «Eraserhead (1977) - Financial Information». [Consulta: 26 gener 2021].
* ↑ «Eraserhead | film by Lynch [1977]» (en anglès). [Consulta: 26 gener 2021].
* ↑ «Eraserhead» (en anglès). [Consulta: 26 gener 2021].
# Dohasan

Dohasan (1805-1866) fou un cabdill kiowa, conegut també com a Little Bluff, el 1833 esdevingué el cap principal kiowa després de la massacre efectuada pels osages. El 27 de juliol del 1852 signà el tractat de Fort Atkinson amb els EUA, així com el de Little Arkansas el 1865. Tot i així, el 1864 rebutjà l'atac de Kit Carson a Adobe Falls. Fou assassinat per un sioux dakota.

## Enllaços externs

* Biografia
* Fotografia amb biografia Arxivat 2005-03-07 a Wayback Machine.